
[bookmark: Sujet][bookmark: References]Az Európai Parlament határozata az (EU) 2021/1060 európai parlamenti és tanácsi rendelet I. mellékletének az ERFA-hoz, az ESZA+-hoz, a Kohéziós Alaphoz és az IÁA-hoz kapcsolódó beavatkozástípusok dimenzióira és kódjaira vonatkozó nómenklatúra tekintetében történő módosításáról szóló, 2025. szeptember 22-i felhatalmazáson alapuló bizottsági rendelettel szembeni kifogás mellőzésére (C(2025)06376 – 2025/2888(DEA))
[bookmark: TextBodyBegin]Az Európai Parlament,
–	tekintettel a felhatalmazáson alapuló bizottsági rendeletre (C(2025)06376),
–	tekintettel a Bizottság 2025. szeptember 22-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
–	tekintettel a Regionális Fejlesztési Bizottság által a Bizottsági Elnökök Értekezletének elnökéhez intézett 2025. október 14-i levélre,
–	tekintettel az Európai Unió működéséről szóló szerződés 290. cikkére,
–	tekintettel az Európai Regionális Fejlesztési Alapra, az Európai Szociális Alap Pluszra, a Kohéziós Alapra, az Igazságos Átmenet Alapra és az Európai Tengerügyi, Halászati és Akvakultúra-alapra vonatkozó közös rendelkezések, valamint az előbbiekre és a Menekültügyi, Migrációs és Integrációs Alapra, a Belső Biztonsági Alapra és a határigazgatás és a vízumpolitika pénzügyi támogatására szolgáló eszközre vonatkozó pénzügyi szabályok megállapításáról szóló, 2021. június 24-i (EU) 2021/1060 európai parlamenti és tanácsi rendeletre[footnoteRef:1] és különösen annak 113. cikkére és 114. cikke (6) bekezdésére, [1:  	HL L 231., 2021.6.30., 159. o., ELI: http://data.europa.eu/eli/reg/2021/1060/oj.] 

–	tekintettel eljárási szabályzata 114. cikkének (6) bekezdésére,
–	tekintettel a Regionális Fejlesztési Bizottság határozatra irányuló ajánlására,
–	tekintettel arra, hogy eljárási szabályzata 114. cikke (6) bekezdésének harmadik és negyedik francia bekezdésében megállapított határidőn belül, amely 2025. október 21-én járt le, nem emeltek kifogást,
A.	mivel annak érdekében, hogy a tagállamok a félidős felülvizsgálat keretében érdemi átprogramozást végezhessenek, és az erőforrásokat az (EU) 2021/1060 rendeletben meghatározott új stratégiai uniós prioritásokra összpontosíthassák, a Bizottság 2025. április 4-én az Európai Parlament eljárási szabályzatának 170. cikkével összhangban sürgősségi eljárás alkalmazására irányuló kérelmet nyújtott be az (EU) 2021/1058 és az (EU) 2021/1056 rendeletnek a félidős felülvizsgálat keretében a stratégiai kihívások kezelésére irányuló egyedi intézkedések tekintetében történő módosításáról szóló rendeletre irányuló javaslatához[footnoteRef:2]; mivel a Bizottság a Regionális Fejlesztési Bizottság 2025. április 9-i ülésén ismertette ezt a javaslatot; [2:  	COM(2025)0123.] 

B.	mivel a Regionális Fejlesztési Bizottság 2025. május 5-i ülésén úgy határozott, hogy az eljárási szabályzat 170. cikkének (5) bekezdésével összhangban támogatja a sürgősségi eljárás alkalmazására irányuló kérelmet, amely az (EU) 2025/1914 európai parlamenti és tanácsi rendelet[footnoteRef:3] elfogadását eredményezte, [3:  	Az Európai Parlament és a Tanács (EU) 2025/1914 rendelete (2025. szeptember 18.) az (EU) 2021/1058 és az (EU) 2021/1056 rendeletnek a félidős felülvizsgálat keretében egyes stratégiai kihívások kezelésére irányuló egyedi intézkedések tekintetében történő módosításáról (HL L, 2025/1914, 2025.9.19., ELI: http://data.europa.eu/eli/reg/2025/1914/oj).] 

C.	mivel a felhatalmazáson alapuló bizottsági rendeletre szükség van az (EU) 2021/1060 rendelet és az alapspecifikus rendeletek (ERFA/Kohéziós Alap, ESZA+ és IÁA-rendelet) közötti összhang biztosításához annak biztosítása érdekében, hogy az (EU) 2025/1914 rendelet alapján módosított és újonnan bevezetett egyedi célkitűzések végrehajthatók legyenek a megfelelő beavatkozási területek felvétele révén az (EU) 2021/1060 rendelet I. mellékletébe, valamint hogy lehetővé váljon azok felhasználása a program végrehajtásában és a jelentéstételben;
1.	kijelenti, hogy a felhatalmazáson alapuló bizottsági rendelettel szemben nem emel kifogást;
2.	utasítja elnökét, hogy továbbítsa ezt a határozatot a Tanácsnak és a Bizottságnak.




image1.png




